
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00056/2014-04
21.03.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 21.03.2014. године, донела је

О Д Л У К У

о акредитацији високошколске установе
Утврђује се да УНИВЕРЗИТЕТ У НИШУ – ТЕХНОЛОШКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛЕВАР ОСЛОБОЂЕЊА 124,  DOCVARIABLE ConvertString(Sediste,1,5) \* MERGEFORMAT ЛЕСКОВАЦ, ПИБ:  DOCVARIABLE PIB \* MERGEFORMAT 100107686, Матични број: 07282273, испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 


О б р а з л о ж е њ е

Високошколскa установа УНИВЕРЗИТЕТ У НИШУ – ТЕХНОЛОШКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛЕВАР ОСЛОБОЂЕЊА 124,  DOCVARIABLE ConvertString(Sediste,1,5) \* MERGEFORMAT ЛЕСКОВАЦ, је дана 14.01.2014. године поднела захтев за акредитацију  под бројем 612-00-00056/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НИШУ – ТЕХНОЛОШКИ ФАКУЛТЕТ и предлог одлуке, достављени су Комисији за акредитацију и проверу квалитета.
Технолошки факултет у Лесковцу је високошколска установа у саставу Универзитета у Нишу. Факултет има утврђене основне задатке као и циљеве који су у складу са циљевима дефинисаним Законом о високом образовању. Образовну делатност Факултет реализује у оквиру 3 (три) нивоа академских студија: основне (кроз 3 (три) студијска програма), мастер (такође 3 (три) студијска програма) и докторске (један студијски програм). Наставно-научна јединица остварује послове и задатке образовне и научне делатности у функцији њиховог развоја.Уоквиру свих студијских програма реализација предмета се остварује кроз предавања, вежбе, семинаре, консултације, научни рад, стучну праксу и друге облике образовно-научног рада уз примену савремених наставних средстава. Стручно усавршавање наставника и сарадника спроводи се путем студијских боравака као и учешћем на скуповима националног и међународног значаја. Факултет активно учествује и реализује пројекте у оквиру програма основних истраживања, технолошког развоја и интегралних и интердисциплинарних истраживања у Републици, уз укључивање научно-истраживачког подмлатка у циљу њиховог усавршавања. Такође, континуирана је пријава и реализација пројеката у оквиру међународних програма. 

Циљеви су конкретни и следе прецизиране задатке. Факултет поседује стратегију развоја студената и праћења квалитета свих облика рада и ради на очувању угледа Факултета у академској заједници и широј јавности. Факултет активно јача и успоставља сарадње са другим високошколским и научно-истраживачким установама и институцијама у земљи и иностранству.

Факултет активно и редовно ради на праћењу контроле квалитета као и унапређењу квалитета студијских програма, наставе и научноистраживачког рада кроз Стратегију обезбеђења квалитета, Правилнике о обезбеђењу квалитета и контроли квалитета, применом Процедура самовредновања и оцењивања квалитета, као и редовним подношењем Извештаја. Кључну улогу у овим делатностима има декан, продекани, стручне службе као и студентски парламент.
За потребе планирања систематски се прикупљају неопходни подаци који се потом анализирају. На основу тога се  израђују планска документа која су јавно доступна и примењују се у пракси. У прилогу је дат усвојени план рада и годишњи извештај ВШУ.

Редовно се контролише испуњавање основних задатака из планских докумената. Контрола се обавља поређењем остварених резултата са резултатима сличних високошколских установа у земљи и свету. Након тога се израђују периодични извештаји који су јавно доступни.

Технолошки факултет у Лесковцу организован је у четири организационе јединице (Табела 3.1.). Овлашћења и одговорности органа управљања, стручних органа факултета и студентског парламента утврђени су Статутом Факултета (Прилог 3.1.). У прилогу 3.2. дат је списак чланова Савета факултета. Рад органа управљања, стручних органа и студентског парламента се периодично оцењује.

Листа студијских програма који се реализују у високошколској установи је дата у Табели 4.2. Завршетком сваког нивоа студија студенти стичу квалификације које су адекватне одређеном нивоу студија и студијском програму. У прилогу 4.2. приказан је додатак дипломи за студијске програме који се реализују у високошколској установи.

Студијски програми имају усклађену структуру и одговарајућу ширину и дубину уз примену одговарајућих метода учења.

Студијски програми су међусобно усклађени са бројним заједничким предметима. Заједно чине складну целину која обухвата све неопходне елементе (циљеве, структуру и садржај, политику и процедуру уписа студената, методе учења и начин провере знања, исходе учења и компетенције студената). Сви предмети су исказани одговарајућим бројем ЕСПБ бодова. На сајту ВШУ су дати услови за прелазак са других студијских програма у оквиру истих или сродних области студија.
Факултет реализује научноистражвачки рад кроз пројекте фундаменталних, развојних, стратешких и технолошких пројеката. Такође, Факултет реализује и три међународна пројекта. На овим пројектима учествује 58 сарадник (од укупно 70, односно 82,86% од укупног броја запослених). План научноистраживачког рада укључује наставак реализације започетих пројеката, сарадње са сродним факултетима, унапређење студија, усавршавање научног подмлатка, потврду научноистраживачког рада публиковањем научних радова у домаћим и међународним часописима, као и редовно објављивање часописа "Савремене технологије" (категорије М52).

У 2012. години наставници и сарадници Факултета су објавили 51 рад из категорија М20 и 29 радова из категорија М50, а имали су и велики број саопштења из категорија М30 (63) и М60 (32) објављених у целости или у изводу.

Студијски програми су усклађени са прихваћеним националним и међународним стандардима у подручју високог образовања. Садржаји и резултати научноистраживачког рада су усклађени са сврхом и циљевима студијских програма Факултета, а откривена и стечена знања се делимично укључују у наставни процес.
На основу приложеног може се закључити да број наставника одговара потребама студијских програма које ВШУ реализује. На реализацији студијских програма свих нивоа студија ангажовано је 50 наставника, од којих је 36 у сталном радном односу што је више од 70%. Ангажовање по наставнику није веће од 12 часова активне наставе недељно. У опису стандарда је наведено да је 7 сарадника у радном односу са пуним радним временом, док је према Табели 6.5. њивох број 19. Копије радних књижица наставног особља или уговора о раду наставног особља су дати у Прилогу 6.1. Дати су и уговори наставника са непуним радним временом (Прилог 6.3.), као и сагласности за рад наставника на другим ВШУ (Прилог 6.4.).

Квалификације наставног особља су документоване и ускладу су са одговарајућим пољима и нивоу задужења. ВШУ је ангажовала 8 студената докторских студија - сарадника на пројекту, који изводе  вежбе на основним и мастер академским студијама. 
На основу приложеног може се закључити да се ВШУ труди да обезбеди добре услове за рад наставника и сарадника и да подстиче њихово стручно и научно напредовање и развој.

У приложеној документацији недостаје податак о величини група за предавања и вежбе.  На основу електронског формулара може се закључити да су величине група за предавања и вежбе на свим студијским програмима прилагођене Допуни стандaрда за акредитацију техничко-технолошких наука.

Школа запошљава 2 библиотекара са високом стручном спремом.  На пословима информационог система је ангажована су два извршиоца са високом стручном спремом. У Табели 7.1 А дата је листа стручних сарадника који учествују у реализацији лабораторијских вежби са студентима. У Прилогу 7.1. дате су фотокопије радних књижица ненаставног особља. 

ВШУ располаже са квалификованим особљем за секретарске послове (секретар ВШУ је дипломирани правник). Студентска служба има 3 извршиоца за послове студентксе службе, Шефа и два Референта за основне, односно мастер и докторске студије. Квалификациона структура особља задуженог за послове студентске службе је одговарајућа (висока, виша и средња).

Услови за упис и пријем студената су јасни и прецизно дефинисани. Унапред је утврђен број студената који се уписује, а који је у складу са кадровским, просторним и техничко-технолошким могућностима. У тексту Конкурса (Прилог 8.1.) дате су све потребне информације: број студената за одређене студијске програме, услови уписа, утврђивања редоследа кандидата, поступак спровођења конкурса, начин и рокови за подношење жалбе на утврђени редослед, као и висину школарине коју плаћају студенти чије се студирање не финансира из буџета. Дата су и решења о именовању Комисија за пријем студената (Прилог  8.2.).

Успех студената и њихово напредовање се стално и систематски прати на свим студијским програмима.

Успешност студената у савладавању наставних садржаја појединих предмета, као и активност у току наставе, се константно прати и адекватно вреднује током извођења наставе. Ови резултати, као предиспитне обавезе се укључују у формирање коначне оцене. У Прилогу 8.5. су дати подаци о студентском парламенту који је укључен у евиденцију пролазности и успешности студената.
ВШУ је обезбедила одговарајући простор за извођење наставе и обављање осталих послова. Простор за извођење наставе је површине 1660,04 м² што је довољно за 557 студената на акредитованим студијским програмима. Наставни рад је организован у две смене. Бруто површина по студенту је 4,58 м². С обзиром да се настава изводи у две смене то је више од 2 м² колико је прописано стандардом. На основу података датих у Табели 9.2. обезбеђен је простор и за обављање административних послова-канцеларије за потребе студентске службе (3), канцеларије за секретаријат (9) и канцеларија за рад студентског парламента (1).

Простор који је предвиђен за наставу и остале послове задовољава уобичајене урбанистичке, техничко-технолошке и хигијенске услове. У прилогу 9.1. је дат доказ о власништву, уговори о коришћењу или уговори о закупу.

ВШУ је обезбедила техничку опрему за извођење наставе у складу са потребама студијског програма. У Табели 9.3. је дата листа вредније опреме која се користи у настави ВШУ, а у Прилогу 9.2. извод из књиге инвентара.

ВШУ располаже са 4662 библиотечких јединица  и приступ електронским ресурсима (Табела 10.2.).  Приказани број библиотечких јединица задовољава стандарде. Значајан број јединица је старијег датума (Прилог 10.1.).  Покривеност предмета је обезбеђена одговарајућом литературом (Табела 10.3.- Збирни преглед броја уџбеника по областима који су доступни студентима).

ВШУ располаже са 2 рачунарске учионице укупне површине од 68,46 м2 које су опремљене са 30 рачунара, што је довољно за извођење наставе из предмета који подразумевају рачунарску подршку (Прилог 10.2.). Није наведено да ВШУ обезбеђује неопходну обуку наставника, сарадника и студената у циљу ефективног коришћења библиотеке и осталих информационих ресурса, али се на основу свега изнетог претпоставља.

Технолошки факултет у Лесковцу се сходно одредбама Закона о високом образовању и Закона о буџету РС финансира средствима која покривају наставну делатност и научноистраживачки рад, а које обезбеђује Република Србија као оснивач (приходи из буџета РС) и сопственим приходима (школарине, приходи од извршених услуга остварених на тржишту, спонзорства, остали приходи).

Извори финансирања омогућују квалитетно извођење наставе на Факултету за период трајања студијских програма.

Факултет је у досадашњем раду остваривао позитивне финансијске резултате, и то: 1088447,01 динара у 2010. години, 196645,89 динара у 2011. години, 705296,98 динара у 2012. години. Факултет има усвојен финансијски план за 2013. годину.

Обезбеђена је јавност и транспарентност извора финансирања и коришћења финансијских средстава кроз годишње финансијске извештаје које усваја Савет Факултета. Финансијски план је јавно доступан и може се наћи на web страници Факултета.
ВШУ има јасну и јавно доступну стратегију (Прилог 12.2.) обезбеђења квалитета коју спроводе сви субјекти, а посебно Комисија за  квалитет. У Табели 12.1. је дата листа чланова Комисије за квалитет међу којима је и студент продекан, а у Прилогу 12.4. је дат извод из Статута којим се регулише оснивање и делокруг рада ове Комисије.  Посебно се води рачуна о обезбеђењу и унапређењу квалитета наставног процeса.

Постоји установљен систем самовредновања који се спроводи периодично и у којем активно учествују студенти, а посебно се узима у обзир њихова оцена о квалитету наставног процеса и услова рада. У Прилогу 12.1. је дат извештај о самовредновању Факултета и правилник о уџбеницима (Прилог 12.3.).

Технолошки факултет у Лесковцу јавно објављује основне задатке и циљеве, документа о акредитацији установе (http://www.tf.ni.ac.rs/akreditacija.php) и студијских програма који се реализују (http://www.tf.ni.ac.rs/studije.php), очекиваним образовним исходима, износе школарина, план извођења наставе, Стратегију обезбеђења квалитета, резултете научноистраживачког рада, конкурсе за избор наставника и сарадника и других важних информација везаних за рад органа Факултета, а све у складу са Законом о слободном приступу информацијама од јавног значаја на интернет презентацији Факултета (www.tf.ni.ac.rs). 

У циљу што бољег информисања, Факултет учествује у разним манифестацијама, сајмовима и различитим научним и стручним скуповима, а неке и сам организује. Представници Факултета обавештавају ширу јавност преко средства јавног информисања о свим значајним дешавањима на Факултету.

Будући студенти све неопходне информације у вези са  условима уписа могу наћи на web страници Факултета (http://www.tf.ni.ac.rs/studije/informator_za_studente.pdf) 

На web страници Факултета http://www.tf.ni.ac.rs/kontakt/adresar.php дата је листа Наставника и сарадника Технолошког факултета у Лесковцу. Такође, на web страници http://www.tf.ni.ac.rs/akreditacija.php се може наћи књига наставника на Факултету.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У НИШУ – ТЕХНОЛОШКИ ФАКУЛТЕТ има укупно 43 наставника са пуним радним временом, 7 наставника са непуним радним временом,  20  сарадника, 5020м2 бруто простора за извођење наставе за укупно 557 студената у седишту.
Имајући у виду да је  високошколска установа испунила стандарде за акредитацију високошколске установе  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00056/2014-04
21.03.2014. године
Б е о г р а д
У В Е Р Е Њ Е
О АКРЕДИТАЦИЈИ високошколске установе
УНИВЕРЗИТЕТ У НИШУ – ТЕХНОЛОШКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛЕВАР ОСЛОБОЂЕЊА 124,  DOCVARIABLE ConvertString(Sediste,1,5) \* MERGEFORMAT ЛЕСКОВАЦ, ПИБ:  DOCVARIABLE PIB \* MERGEFORMAT 100107686, Матични број: 07282273, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08).  
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

